text: Ehk paistab siin jõudude ühendamise võimalus? Üldhariduskoolidel on sageli olemas huviringideks vajalik infrastruktuur, aga õpetajad on ülekoormatud. Kuid tudengitel on palju energiat ja kohati palju aega ning neile võiks laste juhendamise eest ka ainepunkte anda. Kui siia lisada veel võimalus, et olemasolevate huviringijuhendajate abiga koostada vajalikud huviringide õppekavad ja õpematerjalid, mida noored saaks ringitöös kasutada, siis saakski ring täis.